**แบบสรุปผลการดำเนินงานโครงการ**

**๑. ชื่อโครงการ :** **โครงการรณรงค์ลดอันตรายต่อสุขภาพ จากน้ำมันทอดซ้ำ ปีที่ ๒**

**๒. วัตถุประสงค์ :**

๑) เพื่อส่งเสริมโภชนาการและอาหารปลอดภัยในโรงเรียน ร้านจำหน่ายอาหาร และแผงลอยจำหน่ายอาหารประเภทอาหารทอดในชุมชน

 ๒) เพื่อให้ความรู้และส่งเสริมพฤติกรรมการบริโภคที่ถูกต้องและปลอดภัยเกี่ยวกับอาหารทอดแก่ประชาชน

 ๓) เพื่อส่งเสริมการพัฒนาแผงลอยจำหน่ายอาหารในชุมชนเรื่องอาหารและความปลอดภัยการบริโภคอาหารประเภทอาหารทอด

 ๔) เพื่อส่งเสริมการนำน้ำมันพืชใช้แล้วไปใช้ประโยชน์ในรูปแบบต่าง ๆ เช่น การส่งไปผลิตไบโอดีเซล การทำสบู่ซักล้าง และการทำอิฐบล๊อก เพื่อป้องกันการนำน้ำมันมาใช้ซ้ำ หรือนำกลับมาในห่วงโซ่อาหารอีก

**๓. กลุ่มเป้าหมาย :**

 **๑)** **จัดการประชุมเครือข่ายที่จะร่วมดำเนินงาน และผู้ที่เกี่ยวข้อง** อาทิเช่น อาสาสมัครคุ้มครองผู้บริโภค (กลุ่มอสม.) สำนักงานสาธารณสุขจังหวัดสงขลา ศูนย์วิทยาศาสตร์การแพทย์ ที่ ๑๒ สงขลา ชมรมสถานประกอบการ และมูลนิธิเพื่อผู้บริโภคสงขลา เป็นต้น เพื่อชี้แจงรายละเอียดโครงการ และวางแผนการดำเนินงานร่วมกัน จำนวน ๖๐ คน

 **๒) การส่งเสริมความปลอดภัยของอาหารทอด** โดยการตรวจสอบคุณภาพน้ำมันปรุงอาหารของผู้จำหน่ายอาหารประเภทอาหารทอดในเขตเทศบาล จำนวน ๒๗๒ แห่ง และร้านเดิมบางส่วนที่ยังไม่ผ่านเกณฑ์มาตรฐาน จำนวน ๓ รอบ ร่วมกับอาสาสมัครคุ้มครองผู้บริโภคและหน่วยงานที่เกี่ยวข้อง

**๓) เปิดศูนย์คุ้มครองผู้บริโภคประจำเขต** เพี่อส่งเสริมพฤติกรรมการบริโภคที่ถูกต้องและปลอดภัยแก่ประชาชน โดยจัดทำสื่อให้ความรู้/ประชาสัมพันธ์ และจัดกิจกรรมรณรงค์ลดการใช้น้ำมันทอดซ้ำในแหล่งชุมชน อย่างน้อยเขตละ ๑ ครั้ง

 **๔)** **การพัฒนาสถานประกอบการจำหน่ายอาหารทอด** โดยจัดกิจกรรมอบรมให้ความรู้/ประชุมสรุปผลการดำเนินงาน และมอบป้าย “น้ำมันทอด ปลอดภัย” แก่ร้านจำหน่ายอาหารทอดที่ผ่านการตรวจตามหลักเกณฑ์ จำนวน ๒๐๐ คน

**๕) การส่งเสริมการนำน้ำมันพืชใช้แล้วไปใช้ประโยชน์** ได้แก่

 ๕.๑) การรณรงค์ให้สถานประกอบการจำหน่ายอาหารทอดรวบรวมน้ำมันพืชใช้แล้วนำไปจำหน่ายที่คณะวิศวกรรมศาสตร์ มหาวิทยาลัยสงขลานครินทร์ เพื่อผลิตไบโอดีเซล

 ๕.๒) การรณรงค์ให้สถานประกอบการ/ประชาชนนำน้ำมันพืชใช้แล้วมาทำสบู่ซักล้างเพื่อใช้ในครัวเรือน/สถานประกอบการ โดยมีจุดสาธิตที่ศูนย์คุ้มครองผู้บริโภคประจำเขตทั้ง ๔ เขต

 ๕.๓) การส่งเสริมการนำน้ำมันพืชใช้แล้วมาผสมกับโฟมทำเป็นอิฐบล๊อคปูพื้น ซึ่งจะมีจุดสาธิตการใช้งานอิฐบล๊อคในชุมชนต้นแบบอย่างน้อย ๑ แห่ง

 **๖) การรณรงค์ประชาสัมพันธ์ผ่านช่องทางสื่อต่าง ๆ ในพื้นที่** เพื่อให้ความรู้ ข้อมูลข่าวสารแก่ประชาชน และกระตุ้นให้ผู้ประกอบการพัฒนาให้ได้มาตรฐานอย่างต่อเนื่อง

**๔. สถานที่ดำเนินการ :**

หอประชุมเทศบาลนครหาดใหญ่ โรงเรียน ชุมชน และสถานประกอบการในเขตเทศบาลนครหาดใหญ่

**๕. วันที่จัดกิจกรรม :**

๑) กิจกรรมจัดประชุมเครือข่ายที่จะร่วมดำเนินงาน ในวันที่ ๒ กุมภาพันธ์ ๒๕๖๐ ณ หอประชุมเทศบาลนครหาดใหญ่

 ๒) กิจกรรมอบรมให้ความรู้แก่ผู้ประกอบการ สรุปผลการดำเนินงาน และมอบป้าย “น้ำมันทอด ปลอดภัย” ในวันที่ ๑๘ สิงหาคม ๒๕๖๐ ณ หอประชุมเทศบาลนครหาดใหญ่

 ๓) กิจกรรมอื่น ๆ ตั้งแต่วันที่ ๖ กุมภาพันธ์ – ๓๑ สิงหาคม ๒๕๖๐ ณ โรงเรียน ชุมชน และสถานประกอบการในเขตเทศบาลนครหาดใหญ่

**๖. งบประมาณ**

 งบประมาณที่ได้รับการอนุมัติ ..........๑๖๖,๘๐๐.............. บาท

 งบประมาณเบิกจ่ายจริง ..........๑๖๖,๔๔๐............... บาท คิดเป็นร้อยละ .......๙๙.๗๘......

 งบประมาณเหลือส่งคืนกองทุนฯ ...............๓๖๐................ บาท คิดเป็นร้อยละ ......๐.๒๒.........

 รายละเอียดงบประมาณ ดังนี้

๑) จัดประชุมเครือข่ายที่จะร่วมดำเนินงาน และผู้ที่เกี่ยวข้อง เพื่อชี้แจงรายละเอียดโครงการ และวางแผนการดำเนินงานร่วมกัน จำนวน ๖๐ คน

- ค่าอาหารว่าง-เครื่องดื่ม จำนวน ๖๐ คน x ๒๕ บาท x ๑ มื้อ x ๑ ครั้ง

 เป็นเงิน ๑,๕๐๐ บาท

  **รวมเป็นเงิน ๑,๕๐๐ บาท**

๒) กิจกรรมรณรงค์ตรวจสอบคุณภาพน้ำมันปรุงอาหารของผู้จำหน่ายอาหารประเภทอาหารทอดในเขตเทศบาล จำนวน ๒๗๒ ราย (รายละ ๓ รอบ)

 - ค่าชุดทดสอบสารโพลาร์ในน้ำมันทอดซ้ำ จำนวน ๒๔ ชุด (ชุดละ ๒๕ Test) x ๑,๕๖๕ บาท เป็นเงิน ๓๗,๕๖๐ บาท

- ค่าวัสดุอุปกรณ์การตรวจ ได้แก่ ถุงมือ ๕ กล่องx๒๓๐ บาท ผ้าปิดจมูก ๕ กล่องx๑๖๐ บาท หลอดดูดน้ำยาพลาสติก ๑๐ กล่องx๒๓๕ ขวดเก็บตัวอย่าง ๑,๐๐๐ ขวดx๕ บาท เป็นเงิน ๙,๓๐๐ บาท

 **รวมเป็นเงิน ๔๖,๘๖๐ บาท**

 ๓) กิจกรรมอบรมให้ความรู้แก่ผู้ประกอบการ สรุปผลการดำเนินงาน และมอบป้าย “น้ำมันทอด ปลอดภัย” จำนวน ๒๐๐ คน

 - ค่าอาหารว่าง-เครื่องดื่ม จำนวน ๒๐๐ คน x ๒๕ บาท x ๒ มื้อ x ๑ ครั้ง เป็นเงิน ๑๐,๐๐๐ บาท

 - ค่าอาหารกลางวัน จำนวน ๒๐๐ คน x ๕๐ บาท x ๑ มื้อ x ๑ ครั้ง เป็นเงิน ๑๐,๐๐๐ บาท

 - ค่าวิทยากรจากหน่วยงานภายนอก จำนวน ๕ ชั่วโมง x ๖๐๐ บาท เป็นเงิน ๓,๐๐๐ บาท

 - ค่าจัดทำป้ายน้ำมันทอด ปลอดภัย (แผ่นพลาสวู้ด) จำนวน ๑๘๐ อัน x ๓๕๐ บาท

 เป็นเงิน ๖๓,๐๐๐ บาท

 **รวมเป็นเงิน ๘๖,๐๐๐ บาท**

 ๔) ค่าวัสดุอุปกรณ์ในการดำเนินงานทุกกิจกรรม เป็นเงิน ๕,๒๒๐ บาท รายละเอียด ดังนี้

- ปากกา ๔ กล่อง x ๒๕๐ บาท เป็นเงิน ๑,๐๐๐ บาท

- กระดาษ A4 ๒ กล่อง x ๖๐๐ บาท เป็นเงิน ๑,๒๐๐ บาท

- แผ่นซีดีเก็บภาพและข้อมูล ๑ กล่อง x ๔๐๐ บาท เป็นเงิน ๔๐๐ บาท

- ปากกาเมจิก ๑ โหล x ๑๘๐ บาท เป็นเงิน ๑๘๐ บาท

- แฟ้มใส ๒๐๐ x ๑๐ บาท เป็นเงิน ๒,๐๐๐ บาท

- กระดาษทิชชู่ ๓ แพ็ค x ๘๐ บาท เป็นเงิน ๒๔๐ บาท

- กระดาษlabel ๕ แพ็ค x ๔๐ บาท เป็นเงิน ๒๐๐ บาท

 **รวมเป็นเงิน ๕,๒๒๐ บาท**

**๕) ค่าจัดทำสื่อรณรงค์ประชาสัมพันธ์ ดังนี้**

 ๕.๑) ค่าจัดทำแผ่นพับให้ความรู้เรื่องอันตรายจากการใช้น้ำมันทอดซ้ำ แบบสี่สี จำนวน ๓,๐๐๐ ฉบับx ๘ บาท เป็นเงิน ๒๔,๐๐๐ บาท

 ๕.๒) ค่าจัดทำป้ายไวนิล ขนาด ๑.๒ x ๒.๕ เมตร จำนวน ๑ ผืน เป็นเงิน ๓๖๐ บาท

 ๕.๓) ค่าจัดทำ Roll up จำนวน ๑ อัน เป็นเงิน ๒,๕๐๐ บาท

 **รวมเป็นเงิน ๒๖,๘๖๐ บาท**

 **รวมทุกกิจกรรมเป็นเงิน ๑๖๖,๔๔๐ บาท**

**๗. ผลการดำเนินงาน**

๑) จัดการประชุมเครือข่ายที่จะร่วมดำเนินงาน และผู้ที่เกี่ยวข้อง ได้แก่ อาสาสมัครคุ้มครองผู้บริโภค (กลุ่ม อสม.) สำนักงานสาธารณสุขจังหวัดสงขลา และศูนย์วิทยาศาสตร์การแพทย์ ที่ ๑๒ สงขลา เพื่อชี้แจงรายละเอียดโครงการ และวางแผนการดำเนินงานร่วมกัน จำนวน ๖๕ คน ณ หอประชุมเทศบาลนครหาดใหญ่ โดยภายหลังการอบรมได้มีเครือข่าย อสม.ด้านการคุ้มครองผู้บริโภคมาร่วมดำเนินงานในพื้นที่ จำนวน ๕๖ คน มีศูนย์วิทยาศาสตร์การแพทย์ที่ ๑๒ สงขลา และสำนักงานสาธารณสุขจังหวัดสงขลาสนับสนุนชุดทดสอบและองค์ความรู้ในการดำเนินงาน

 ๒)การส่งเสริมความปลอดภัยของอาหารทอด ดังนี้

 ๒.๑) การตรวจสอบเพื่อปรับปรุงสุขลักษณะสถานประกอบการจำหน่ายอาหารประเภทอาหารทอดในเขตเทศบาล กรณีรายใหม่ จำนวน ๒๓๗ แห่ง แห่งละ ๓ รอบ และรายเดิม จำนวน ๓๐๐ แห่ง แห่งละ ๑ รอบ (รวมตรวจสถานประกอบการ จำนวน ๕๓๗ แห่ง) ซึ่งจากการดำเนินงานในปี ๒๕๕๙-๒๕๖๐ มีสถานประกอบการผ่านเกณฑ์มาตรฐาน จำนวน ๓๘๒ แห่ง คิดเป็นร้อยละ ๗๑.๑๔ และยังไม่ผ่านเกณฑ์มาตรฐาน จำนวน ๑๕๕ แห่ง คิดเป็นร้อยละ ๒๘.๘๖

 ๒.๒) สุ่มตรวจคุณภาพน้ำมันทอดอาหาร (สารโพลาร์) ในสถานประกอบการจำหน่ายอาหารทอด จำนวน ๔๒๘ แห่ง จำนวนตัวอย่างน้ำมัน จำนวน ๗๓๑ ตัวอย่าง ผ่านมาตรฐาน จำนวน ๖๑๙ ตัวอย่าง คิดเป็นร้อยละ ๘๖.๖๘ ไม่ผ่านมาตรฐาน จำนวน ๑๑๒ ตัวอย่าง คิดเป็น ร้อยละ ๑๕.๓๒ โดยแยกรายละเอียด ดังนี้

 - ร้านอาหารในห้างสรรพสินค้า จำนวน ๖๕ แห่ง จำนวน ๑๘๓ ตัวอย่าง ผ่านมาตรฐาน จำนวน ๑๔๗ ตัวอย่าง คิดเป็นร้อยละ ๘๐.๓๓ และไม่ผ่านมาตรฐาน จำนวน ๓๖ ตัวอย่าง คิดเป็นร้อยละ ๑๙.๖๗

 - แผงลอยฯ / ร้านอาหารทั่วไป จำนวน ๓๐๕ แห่ง จำนวน ๔๔๔ ตัวอย่าง ผ่านมาตรฐาน จำนวน ๓๖๘ ตัวอย่าง คิดเป็นร้อยละ ๘๒.๘๘ และไม่ผ่านมาตรฐาน จำนวน ๗๖ ตัวอย่าง คิดเป็นร้อยละ ๑๗.๑๒

 - แผงลอยฯ/โรงอาหารในโรงเรียน จำนวน ๕๘ แห่ง จำนวน ๑๐๔ ตัวอย่าง ผ่านมาตรฐาน จำนวน ๑๐๔ ตัวอย่าง คิดเป็นร้อยละ ๑๐๐

๓) ได้ดำเนินการเปิดศูนย์คุ้มครองผู้บริโภคประจำเขต ทั้ง ๔ เขต เพี่อส่งเสริมพฤติกรรมการบริโภคที่ถูกต้องและปลอดภัยแก่ประชาชน โดยจัดทำสื่อให้ความรู้/ประชาสัมพันธ์ และจัดกิจกรรมรณรงค์ลดการใช้น้ำมันทอดซ้ำในแหล่งชุมชนครบทุกเขต รวมจำนวน ๘ ครั้ง

 ๔) จัดกิจกรรมอบรมให้ความรู้/ประชุมสรุปผลการดำเนินงาน และมอบป้าย “น้ำมันทอด ปลอดภัย” แก่ร้านจำหน่ายอาหารทอดที่ผ่านการตรวจตามหลักเกณฑ์ จำนวน ๒๐๐ คน

๕) ได้จัดกิจกรรมส่งเสริมการนำน้ำมันพืชใช้แล้วไปใช้ประโยชน์ ได้แก่

 ๕.๑) การรณรงค์ให้สถานประกอบการจำหน่ายอาหารทอดรวบรวมน้ำมันพืชใช้แล้วนำไปจำหน่ายที่คณะวิศวกรรมศาสตร์ มหาวิทยาลัยสงขลานครินทร์ เพื่อผลิตไบโอดีเซล เพื่อป้องการการทิ้งน้ำมันเหลือใช้ลงในท่อระบายน้ำสาธารณะ และการนำไปกรองแล้วนำมาใช้ปรุงอาหารใหม่

 ๕.๒) การรณรงค์ให้สถานประกอบการ/ประชาชนนำน้ำมันพืชใช้แล้วมาทำสบู่ซักล้างเพื่อใช้ในครัวเรือน/สถานประกอบการ โดยมีจุดสาธิตที่ศูนย์คุ้มครองผู้บริโภคประจำเขต ซึ่งมีประชาชนให้ความสนใจและเข้ามาเรียนรู้เพื่อกลับไปทำใช้ในครัวเรือน

 ๕.๓) การส่งเสริมการนำน้ำมันพืชใช้แล้วมาผสมกับโฟมทำเป็นอิฐบล๊อคปูพื้น ซึ่งจะมีจุดสาธิตการใช้งานอิฐบล๊อคในชุมชนต้นแบบอย่างน้อย ๑ แห่ง ซึ่งมีประชาชนให้ความสนใจจำนวนมาก แต่เนื่องจากขั้นตอนการทำค่อนข้างยุ่งยาก ประกอบกับต้องใช้โฟมจำนวนมาก จึงทำให้ยังไม่ได้มีการนำไปใช้งานจริงมากนัก

**๘. ปัญหา อุปสรรคในการดำเนินงาน**

 **-**

**๙. ข้อเสนอแนะ**

 -

 (ลงชื่อ) .....................................................ผู้รับผิดชอบโครงการ

 (นางพรรณี อภิชาติพัฒนศิริ)

 ตำแหน่ง นักวิชาการสุขาภิบาลชำนาญการพิเศษ